CELEX: 31981R0195
Language: el
Date: 1981-01-20 00:00:00
Title: Κανονισμός (ΕΟΚ) αριθ. 195/81 τού Συμβουλίου τής 20ής Ιανουαρίου 1981 περί τής οργανώσεως δειγματοληπτικής έρευνας γιά τό εργατικό δυναμικό τήν άνοιξη τού 1981

Avis juridique important

|

31981R0195

Κανονισμός (ΕΟΚ) αριθ. 195/81 τού Συμβουλίου τής 20ής Ιανουαρίου 1981 περί τής οργανώσεως δειγματοληπτικής έρευνας γιά τό εργατικό δυναμικό τήν άνοιξη τού 1981  

Επίσημη Εφημερίδα αριθ. L 024 της 28/01/1981 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 195/81 ΤΟΥ ΣΥΜΒΟΥΛΙΟΥ  της 20ής Ιανουαρίου 1981  περί της οργανώσεως δειγματοληπτικής έρευνας για το εργατικό δυναμικό την άνοιξη του 1981  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 213,  το σχέδιο κανονισμού που υποβλήθηκε από την Επιτροπή,  Εκτιμώντας:  ότι για να επιτελέσει τα καθήκοντα που της έχουν ανατεθεί από τη συνθήκη, ιδίως στα άρθρα 2, 117, 118, 122 και 123, η Επιτροπή πρέπει να γνωρίζει την κατάσταση καθώς και την εξέλιξη της απασχολήσεως και της ανεργίας·  ότι οι διαθέσιμες στατιστικές πληροφορίες σε καθένα από τα Κράτη μέλη δεν αποτελούν εύχρηστη βάση συγκρίσεως, ιδιαίτερα λόγω των διαφορών που υπάρχουν μεταξύ των νομοθεσιών, κανονισμών και της διοικητικής πρακτικής των Κρατών μελών στις οποίες βασίζονται οι στατιστικές αυτές·  ότι λόγω σημαντικών μεταβολών που επέρχονται στον τομέα της απασχολήσεως και της ανεργίας, είναι αναγκαίο να υπάρχουν στατιστικά στοιχεία που να επιτρέπουν ικανοποιητικές συγκρίσεις ανάμεσα στα Κράτη μέλη·  ότι η καλύτερη μέθοδος για να γνωρίσει κανείς το επίπεδο και τη δομή της απασχολήσεως και της ανεργίας συνίσταται στη διενέργεια εναρμονισμένων και συγχρονισμένων κοινοτικών δειγματοληπτικών ερευνών για το εργατικό δυναμικό· ότι μόνο η ανανέωση κατά το 1981 των ερευνών που έχουν ήδη διεξαχθεί στο παρελθόν, το 1968, 1969, 1970, 1971, 1973, 1975, 1977 και 1979, επιτρέπει τη συλλογή των πληροφοριών αυτών·  ότι όσον αφορά το Μεγάλο Δουκάτο του Λουξεμβούργου, οι στατιστικές πληροφορίες που απαιτούνται από την Επιτροπή είναι δυνατόν να λαμβάνονται από άλλες στατιστικές πηγές· ότι αυτό δεν θα επηρεάσει αισθητά την αξία των αποτελεσμάτων της παρούσας έρευνας και ότι είναι δυνατόν, με τους όρους αυτούς, να απαλλαγεί κατ εξαίρεση το Κράτος μέλος αυτό από το να συμμετάσχει σ αυτή·  ότι εφ όσον η Ελληνική Δημοκρατία καθίσταται μέλος της Κοινότητος από την 1η Ιανουαρίου 1981, σύμφωνα με την πράξη προσχωρήσεως του 1979, πρέπει αυτή να περιληφθεί στο πεδίο εφαρμογής του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η Επιτροπή θα διενεργήσει την άνοιξη του 1981 δειγματοληπτική έρευνα για το εργατικό δυναμικό στα νοικοκυριά σε κάθε Κράτος μέλος, εκτός από το Λουξεμβούργο.  Άρθρο 2  Η έρευνα θα διεξαχθεί, σε κάθε ενδιαφερόμενο Κράτος μέλος, σε δείγμα νοικοκυριών εγκατεστημένων στο έδαφος των Κρατών αυτών κατά το χρόνο της έρευνας. Οι πληροφορίες συλλέγονται για κάθε πρόσωπο που είναι μέλος νοικοκυριού το οποίο περιλαμβάνεται στο δείγμα.  Άρθρο 3  Το δείγμα περιλαμβάνει 60 000 έως 100 000 νοικοκυριά για την Ομοσπονδιακή Δημοκρατία της Γερμανίας, τη Γαλλία, την Ιταλία και το Ηνωμένο Βασίλειο· 30 000 έως 50 000 για το Βέλγιο, την Ελλάδα, τις Κάτω Χώρες και την Ιρλανδία· 30 000 έως 40 000 για τη Δανία.  Άρθρο 4  Η βασική έρευνα αφορά:  α) τα ατομικά χαρακτηριστικά όλων των μελών των νοικοκυριών που ερευνώνται·  β) την επαγγελματική δραστηριότητα των προσώπων αυτών (θέση, κλάδος δραστηριότητας, ώρες εργασίας κτλ.) κατά το χρόνο της έρευνας και ένα έτος πριν από αυτή·  γ) την αναζήτηση εργασίας, αφού ληφθεί υπόψη η φύση της αναζητούμενης απασχολήσεως, τα αίτια και η διάρκεια της αναζητήσεως αυτής.  Άρθρο 5  Οι πληροφορίες συλλέγονται από τις στατιστικές υπηρεσίες των ενδιαφερόμενων Κρατών μελών με βάση ερωτη ματολόγιο που καταρτίστηκε από την Επιτροπή σε συνεργασία με τις υπηρεσίες αυτές.  Η Επιτροπή προσδιορίζει, σε συνεργασία με τις υπηρεσίες αυτές, τις τεχνικές λεπτομέρειες της έρευνας. Καθορίζει εξάλλου, υπό τις ίδιες συνθήκες, τις ημερομηνίες ενάρξεως και λήξεως της έρευνας καθώς και τις προθεσμίες αποστολής των αποτελεσμάτων.  Άρθρο 6  Οι στατιστικές υπηρεσίες των ενδιαφερόμενων Κρατών μελών ελέγχουν τις απαντήσεις που συλλέγουν. Διαβιβάζουν, ανώνυμα, στην Επιτροπή τα αποτελέσματα της έρευνας τα σχετικά με κάθε ερωτώμενο πρόσωπο.  Άρθρο 7  Οι ατομικές πληροφορίες που δίδονται στα πλαίσια της έρευνας επιτρέπεται να χρησιμοποιηθούν μόνο για στατιστικούς σκοπούς. Απαγορεύεται να χρησιμοποιηθούν για άλλους σκοπούς, ιδιαίτερα φορολογικούς, ή να ανακοινωθούν σε τρίτους.  Τα ενδιαφερόμενα Κράτη μέλη λαμβάνουν τα κατάληλα μέτρα:  α) για να εξασφαλίσουν ώστε οι ζητούμενες πληροφορίες να είναι αληθινές και πλήρεις και να δίδονται στις καθορισμένες προθεσμίες·  β) για να τιμωρούν κάθε παράβαση της υποχρεώσεως για την εξασφάλιση του απορρήτου των συλλεγόμενων πληροφοριών, σύμφωνα με τις διατάξεις του πρώτου εδαφίου.  Άρθρο 8  Τα ενδιαφερόμενα Κράτη μέλη εισπράττουν για τη διεξαγωγή της έρευνας αυτής ένα κατ αποκοπή ποσό 2,61 Ευρωπαϊκών Λογιστικών Μονάδων για κάθε ερωτώμενο νοικοκυριό. Το ποσό αυτό θα καταβληθεί από τις πιστώσεις του προϋπολογισμού των Ευρωπαϊκών Κοινοτήτων που προβλέπονται για το σκοπό αυτόν.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιανουαρίου 1981.  Για το Συμβούλιο  Ο Πρόεδρος  Ch. A. van der KLAAUW